google/wiki40b huggingface dataset:
Sun Race Sturmey-Archer

Sun Race Sturmey-Archer er en taiwansk produsent av sykkelkomponenter etablert i 1972. Selskapet produserer primært drivverk for tråsykler, deriblant utvendige derailleurgir, girskiftere, og interne navgirsystem. Det er kjent som selskapet som kjøpte den tradisjonsrike planetgirprodusenten Sturmey-Archer i 2001.

Historikk

Den 26. mai 1972 ble Roots Enterprise Co. Ltd. etablert av Tony Hsu i Taipei. Den opprinnelige forretningsidéen var å produsere derailleur-gir i Taiwan på grunn av liten tilgjengelighet og fravær av taiwanske produsenter i dette segmentet. De første produktene var 10- og 12-girs derailleursystem og ble solgt til taiwanske sykkelprodusenter. Innen årtiets slutt var varemerket Sun Race registrert. På 80-tallet flyttet produksjonen til Min-Shen-området i Taipei. Selskapet bygget et 1300 m² (14 000 fot²) produksjonsanlegg og hovedkvarter i Sanchung.
I 1994 deltok selskapet i etablering av ITRI, hvilket pr. 2010 er det største forskningssenterert i Taiwan med over 6 000 ansatte, deriblant 1 000 personer med utanning på doktorgradsnivå. Etter konkurrenten Suntours konkurs entret Sun Race i 1995 det amerikanske markedet, med etablering i Oakland, California. I 1996 ble en ny fabrikk åpnet i Sanchung, i en moderne 7-etasjes bygning. Selskapet ble ISO9002-sertifisert og det fikk sitt første patent på en twistshifter kalt Turbo Grip SR-220. Året etter begynte selskapet å benytte 3D-verktøy i utvikling og produksjon. I 1999 åpnet en ny fabrikk, et 24 620 m² (265 000 fot²) produksjonsanlegg og hovedkvarter i Taoyuan.
Selskapet gikk på børs i Taiwan i 2000 og ble ISO9001-sertifisert. Det ble etablert samarbeid med den California-baserte rammeprodusenten Santa Cruz om et profesjonelt sykkellag. Den sponsede rytteren Kathy Pruitt ble junior-verdensmester i utforsykling samme år med utstyr levert av Sun Race. Selskapet gjorde også samme år sitt første store oppkjøp, av det tradisjonsrike 98 år gamle selskapet og pionéren innen navgir, Sturmey-Archer i England. Kjøpesummen var ett pund. Produksjonsmateriell og deler ble flyttet fra England til Taiwan og 300 briter mistet jobben. I 2001 ble selskapsnavnet offisielt endret til Sun Race Sturmey-Archer Inc. Den første fabrikken i Kina ble etablert, i Wuxi, Su Chou. Det ble etablert et salgskontor for Europa i Nederland, og det amerikanske hovedkontoret ble flyttet til Napa i California.
Richard Gardiner Casey

Biografi

Hans far, som også het Richard Gardiner Casey, var gårdbruker og politiker fra Queensland. Han var av irsk avstamning. Hans mor, Evelyn, var datter av George Harris.
Faren flyttet sammen med familien sin til Melbourne i 1893 der sønnen Casey ble utdannet ved Cumloden School i St Kilda, og senere ved Melbourne Grammar School. Han studerte til å bli ingeniør ved sitt første år ved University of Melbourne i 1909, men han reiste deretter til Trinity College ved Cambridge University, hvor han fullførte en Bachelor of Arts i 1913. Han tok en Master of Arts i 1918.
Ved utbruddet av den første verdenskrig i 1914, sluttet Casey seg til 1. australske imperiestyrke som løytnant. Han tjenestegjorde ved Gallipoli, men førte aldri selv soldater i felt. Hans overordnede, generalmajor William Bridges, ble skutt av en snikskytter mens Casey sto ved siden av ham. Bridges døde tre dager senere av de omfattende skadene.
Senere tjenestegjorde Casey i Frankrike, hvor han observerte operasjoner og samlet informasjon. Han ble tildelt Military Cross i 1917 og Distinguished Service Order i 1918. Han sa opp sin stilling i juni 1919 og overført til reservestyrkene av offiserer. I 1920-årene var han deltids etterretningsoffiser i Melbourne.
Caseys far døde i 1919 og han vendte tilbake etter krigen til Melbourne for å overta sin fars styreverv. Han ble engasjert i organisasjoner knyttet til gruveindustrien. Han gjorde dette frem til 1924, da statsminister Stanley Bruce utnevnte ham til sin politiske liaisonoffiser i London, en stilling han hadde frem til 1931. I 1926 giftet han seg med Ethel Marian Sumner, som han fikk to barn sammen med.
I 1931, da Casey kom tilbake til Australia, ble han valgt inn i Representantenes hus for United Australia Party. Statsminister Joseph Lyons utnevnte ham til assisterende minister i 1933. I 1935 ble han finansminister og i 1939 forsyningsminister. I 1940 trakk Casey seg fra sin rolle i parlamentet da statsminister Menzies utpekte ham som den første australske ministeren til USA. Casey var i Washington D.C. da USA ble med i den andre verdenskrigen på alliert side, og han spilte en viktig rolle i etableringen av alliansen mellom USA og Australia.
Casey flyttet senere til Kairo i 1942 da Winston Churchill utnevnte ham til minister der. Han bosatte seg i Midtøsten, til ergrelse for statsminister John Curtin og noen i det britiske utenriksministeriet. Fra 1944 til 1946 var han britisk guvernør i Bengal. I 1946 returnerte Casey til Australia i håp om å bli valgt inn til parlamentet igjen i det påfølgende valget i 1946. I 1947 ble han leder for Liberal Party of Australia. Casey og partiet vant valget i 1949 og Casey var tilbake i Representantenes hus. I mars 1950 ble han utnevnt til minister for nasjonal utvikling.
Casey var ridder av Hosebåndsordenen (utnevnt 1969), storkorsridder av Sankt Mikaels og Sankt Georgs orden (utnevnt 1965), medlem av Order of the Companions of Honour (utnevnt 1044) og mottok Distinguished Service Order (1918) og Military Cross (1917). I 1939 ble han utnevnt til medlem av Privy Council.
Cupfinalen i fotball for menn 2016

Cupfinalen for herrer 2016 var en fotballkamp som ble spilt søndag 20. november 2016 på Ullevaal Stadion og den siste kampen i Norgesmesterskapet 2016. Kampen var den 111. cupfinalen for herrer og den 74. finalen på Ullevaal Stadion.
Rosenborg ble norgesmestre for ellevte gang etter å ha slått Kongsvinger 4–0. Det var Kongsvinger og Hedmarks første cupfinale noensinne, mens Rosenborg spilte i sin syttende cupfinale.
Seven Summits

Definisjon

Ulike fortolkninger av kontinentale grenser (geografiske, geologiske, geopolitiske) gir opphav til flere definisjoner av antall kontinenter og av høyeste fjelltopp for hvert kontinent. Seven Summits baserer seg på den kontinentmodellen som anvendes i Vest-Europa og i USA. Nord-Amerika, Sør-Amerika, Afrika, Asia og Antarktis omhandles som egne kontinent og dette er sett på som uproblematisk. Den allment akseptert høyeste fjelltoppen i Europa er Elbrus (5 642 m) som ligger i Kaukasus sør i Russland. Det kan imidlertid diskuteres hvor grensen til det europeiske kontinentet er, og noen anser Mont Blanc 4 808 m) i de franske alpene som Europas høyeste. Dette fjellet er ikke på noen av de to listene som i dag er i bruk. Det siste kontinentet på listen er Australia eller Oseania. Her finnes ulike definisjoner som baseres på geologi og geopolitikk, og dette har resultert i at det nå foreligger to varianter av Seven Summits. Det høyeste fjellet på det australske fastlandet er Mount Kosciuszko (2 228 m), og den høyeste fjelltoppen på det det australske kontinentet er Puncak Jaya (Carstensz Pyramid) (4 884 m).

Klatremessig utfordring

Den klatremessige utfordringen ved å bestige Seven Summits er tradisjonelt basert på enten Bass- eller Messner-listen. Det er alminnelig antatt at en stor del av de (198) tindebestigerne som har fullført Seven Summits like gjerne hadde besteget Mount Blanc.

Kritikk

Mange tindebestigere, utenom disse 198, tar mål av seg til å fullføre bestigningene på den ene eller begge disse listene, men kravene til fysisk form, de fysiske anstrengelsene og farene som ligger i dette er ofte mye større enn man forestiller seg. Populariseringen av the Seven Summits har ført til motforestillinger med argumenter som at det frister ambisiøse og uerfarne til å betale store summer til profesjonelle førere som lokker med the Seven Summits og at førerne derfor kan føle seg tvunget til å presse på for å fullføre detriment på bekostning av sine klienters helse og sikkerhet.
Klatreren og forfatteren Jon Krakauer (1997) skrev i Into Thin Air at det ville være en større utfordring å bestige de nest høyeste toppen på hvert kontinet, kjent som Seven Second Summits. Dette stemmer i særlig grad for Asia, som K2 (8,611 m) som forutsetter større klatretekniske ferdigheter enn Mount Everest (8,848 m), der høyde relaterte faktorer som den tynne atmosfæren, høye vindstyrker og lave temperaturer stort sett er de samme.
Noen av de som fullfører de syv bestigningene er oppmerksom på omfanget av disse utfordringene. Morrow antydet i 2000 at grunnen til at Messner ikke selv var den første til å fullføre the Seven Summits var at han hadde det alt for travelt med å løpe opp og ned de fjorten høyeste toppene i verden.
Grunnkretser i Berg kommune

Grunnkretser i Berg kommune er delområder og grunnkretser som seksjonerer Berg kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Narc

Narc er en amerikansk thriller- og kriminalfilm fra 2002 regissert av Joe Carnahan. Medvirkende er blant annet Jason Patric og Ray Liotta.

Handlingen

En gravid kvinne som skytes under en narkorazzia og den hemmelige agenten Nick Tellis blir suspendert. 18 måneder senere blir han fortalt at hvis han oppklarer mordet på en ung narkobetjent, vil alle anklagene mot ham bli frafalt. Hans makker er den brutale Henry Oak, som fortsatt etter to måneder ennå ikke har noen mistenkte. Sporet er dødt da narkohandlerne Beery og Steeds fanger deres interesse, og når sannheten om betjentens død avdekkes, er den intet mindre rystende.
Scaeva pyrastri

Utseende

Scaeva pyrastri er en ganske stor blomsterflue. Den har glissen, fin lys hårbekledning. Brystpartiet har lengst hårbekledning og er skinnende svart. Brystets sider er lysere. Scutellum er skittent gul-grønt eller mer mørkere farget. Bakkroppen er mørkt svart med kommaformede gul-hvite flekker. Hos Scaeva pyrastri peker de kommaformede flekkene på tredje og fjerde bakkroppsledd framover. Det vil si at de ved midtlinjen er de lengre fram enn de er ved ytterkanten (siden) av bakkroppen. Beina er lyse, brun-gule på midten, mens lår (femora) og føtter (tarsi) er mørker, nesten svarte. Vingene er klare og gjennomskinnelige.
Hodet er virker stort og ansiktet er lyst gul-hvitt farget, toppen av hodet er sinnende svart med tre punktøyne. Partiet rundt antennene er oppsvulmet særlig hos hannene. Det er to store fasettøyne. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene.

Levevis

Scaeva pyrastri finnes i skog, eng og hager. Ofte setter den seg på en trestamme eller i vegetasjonen, i solen. Artene er kjent for å fly over store strekninger. 
Larvene lever av bladlus. Alle fluer gjennomgår en fullstendig forvandling, med et puppestadium mellom stadiet som larve og voksen.
Metallographeus

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever på Madagaskar.
Webfarger

Webfarger, også kalt HTML-farger eller heksadesimalfarger, er koder som benyttes til design av nettsider og som nettleseren konverterer til RGB-verdier. Hovedsakelig er dette sekssifrede heksadesimaler.

Forkortede fargekoder

I CSS er det mulig å forkorte kodene til tre tegn. Ett tegn tilsvarer da to av det gjeldende tegnet. (For eksempel tilsvarer #39F #3399FF.)

RGB-verdier

En annen mulighet i CSS er å oppgi den gjeldende RGB-verdien til fargen. Det gjøres på denne måten:

rgb(3, 105, 207)
Inuit, myter og sagn fra Grønland

Inuit, myter og sagn fra Grønland er en bok i Bokklubbens serie Verdens Hellige Skrifter, redigert av Tor Åge Bringsværd og utgitt i 2006. Boken inneholder et utvalg mytologiske fortellinger fra Grønland, som eksempler på inuittenes mytologi.
Inuittenes mytologi tolker inuittenes liv i relasjon til havet, kulden, dyrene, samfunnet og skjebnemakter. De sentrale overnaturlige maktene er Månemannen og Havkvinnen, som kontrollerer kaoskreftene havet og været, og som også kontrollerte fruktbarhet og jaktlykke. Det er også en sjamanistisk religionsform, styrt av angakkoqen. Sangfesten er en sentral kultisk samværsform.

Innhold

Tekstene i antologien er organisert i elleve kapitler: I begynnelsen; Livet etter døden; Sol, måle og stjerner; Hun som hersker i havet; Andre krefter; Dyr og mennesker; Åndemaneren; Selsomme fortellinger; Sangfesten; Ny tid – om overgangen til kristen tro; og et «tillegg»: En håndfull inuitmyter fra Alaska.
Tekstene er hentet fra tradisjonssamlinger av Knud Rasmussen (1879-1933; Myter og Sagn fra Grønland 1921-25, Festens gaver, eskimoiske Alaskaeventyr 1929 og Inuit fortæller posthum 1981); Gustav Holm (1849-1940; Grønlandske sagn utvalg 1959); Hinrich Rink (1819-1893; Eskimoiske Æventyr og Sagn 1866) og Jens Rosing (1925-2008; Sagn og saga 1984).
De fleste tekstene er innsamlet fra tradisjonsbevarere. Et unntak er Knud Rasmussens selvopplevde beretning fra en sangfest.
Pistoia

Pistoia er en by i Italia, og er hovedstad i provinsen Pistoia i regionen Toscana. Byen har omtrent 90 000 innbyggere, og ligger ca. 30 km vest og nord for Firenze. Byen er borgermesterstyrt, og borgermesteren heter Renzo Berti. Totalarealet til byen er på 236 kvadratkilometer, og har en folketetthet på 391 personer per kvadratkilometer.

Historie

Pistoria (Pistorium eller Pistoriae på latinsk) var et senter for gallerne, liguarerene og etruskarne før byen ble en romersk koloni ca. 500 år f.Kr., langs den viktige veien Via Cassia. I år 62 f.Kr. ble demagogen Catiline og tilhengerne hans slaktet i nærheten. Fra 400-tallet var byen et bispesete og under langobardene var den en kongelig by med flere privilegium, Gullalderen til Pistoia startet i 1177, da stedet ble erklært en fri kommune, og de neste årene ble den et viktig politisk senter, og det ble reist bymurer og flere offentlige og religiøse bygg.
I 1254 mistet ghibellinerne i Pistoia makten til guelferne i Firenze. Pistoria ble under Firenze sett bort ifra en kort periode på 1300-tallet, da Castruccio Castracani erobret byen for Lucca. Den ble offisielt annektert til Firenze i 1530. På 1300-tallet var Ormanno Tedici en av herrene i byen.
I 1786 ble et kjent jansenisme-råd holdt i Pistoia.
Dante nevnte byen i Divina Commedia som hjemstaden til Vanni Fucci, som en møter i Inferno sammenfiltret i en knute av slanger mens han forbanner Gud.
Ifølge én teori har Pistoia gitt navn til pistolen, som ble produsert her på 1500-tallet. I dag er derimot byen mest kjent for sine mange hager som ligger rundt byen og blomstermarkene.

Hovedattraksjoner

Selv om byen ikke er så mye besøkt som andre byer i Toscana, mest på grunn av byens industrielle miljø, så presenterer Pistoia en velbevart og sjarmerende middelaldersby innenfor gamle vegger.

Piazza del Duomo

Det store Piazza del Duomo er på linje med attraktive originale bygninger som Palazzo del Comune og Palazzo del Podesta: det er stedet for (i juli) Giostra dell'Orso («Bjørnetvekamp»), når de beste rytterne i distriktet angriper et mål med lanse, holdt opp av en falsk bjørn.
Den originale San Zeno-katedralen (400-tallet) brant ned i 1108, men ble bygget opp igjen under neste århundre, og gjennomgikk store forbedringer inntil 1600-tallet. Fasaden har en prominent romansk stil, mens interiøret gjennomgikk store barokktilpasninger som ble fjernet på 1960-tallet. Dets enestående særpreg er Altar of St. James, et eksemplar av sølvsmedens kraft som ble påbegynt i 1287, men som ikke ble ferdigstilt før på 1400-tallet. Dets forskjellige seksjoner inneholder 628 figurer, men en totalvekt av nesten et tonn. Det romanske klokketårnet, som rager 67 meter, ble reist over et oldtids langobardisk tårn.
På plassen er også et 1300-talls døpested, i gotisk stil, med hvit-grønne marmordekorasjoner
Palazzo dei Vescovi («Døpernes palass») er karakterisert ved et gotisk loggiato i første etasje. Catilianas tårn er fra høymiddelalderen, og rager 30 m høyt.
Paracaskulturen

Paracaskulturen utviklet seg i tidlig horisont fra 700 f.Kr. til om lag år 1 i det geografiske området mellom de to elvene Ica og Pisco i det som i dag er Ica-regionen i Peru, medregnet halvøya Paracas. Nordlig grense for kulturinnvirkning var dagens by Chincha, 200 km sør for Lima, mens sørlig grense var Yauca i Arequipa-regionen som ligger 150 km sør for Nazca.
Kronologisk kom paracas etter chavín, og ble etterfulgt av nazcakulturen og wari. Det mest framstående særtrekket innen kunst og håndverk fra paracaskulturen er tekstilkunsten med blant annet bruk av alpakkaull.
Paracaskulturen utviklet seg i to trinn: Paracas Cavernas og Paracas Necrópolis.
Man har funnet antikviteter fra Paracas Cavernas som kan dateres frem til år 200 f. Kr. Den største bosetningen var da i Tajahuana, ved grensen til Icaelven, i Ocucajeområdet. Cavernas (menn i huler) har navn etter gravskikken i perioden. Gravene hadde form av en dyp flaske med et gulv på 5 til 6 meter i diameter. De døde ble pakket inn i kunstferdige tekstiler og plassert på golvet.
Den politiske enheten paracas var den første militaristiske staten i den andiske verden. Militarismen ble nyttet til å verne eget territorium. Statsgrensene var ofte et resultat av sterkt permanente kriger.
Oldtidsminner fra Paracas Necrópolis er fra ca. år 200 f.Kr. til noe etter år 1. Pisco – Paracas var det sentrale området i utviklingen da.
Akustoelektrisk omformer

Akustoelektriske omformere for høyrbar lyd

Dette er omformere som arbeider i luft, i det høybare området.

Ultralydomformere

Dette er omformere som arbeider med frekvenser over det hørbare området, i luft, væske, levende vev eller faststoff.

Hydroakustiske omformere

Dette er omformere som brukes i vann, i forbindelse med sonar, ekkolodd, akustisk undervannskommunikasjon o.l.
Hillsong United

Hillsong United er et kristent band fra Hillsong Church i Australia. Hillsong United ble startet i 1998. De spiller rock, mens sangtekstene er preget av lovsang og hengivenhet til Jesus (Gud). 
Hillsong United har turnert i hele verden, de besøkte Europa sommeren 2006 og høsten 2007.

Bandmedlemmer

Marty Sampson og Joel Houston er ledere i bandet og har vært fast medlemmer. De andre musikerne har vært med i perioder. 
Brooke Fraser, Jad Gillies, Annie Garratt, Jonathon Douglass (J.D.), Matt Crocker, Dylan Thomas, Sam Knock, Braden Lang, Joel Davies, David Ware, Scott Ligertwood, Adam Crosariol, Timon Klein, Brandon Gillies, Simon Kobler, Peter James, Nigel Hendroff, Marcus Beaumont, Michael Guy Chislett, Rolf Wam Fjell.
Stridende Liv

Stridende liv, Skildringer fra Vesten og Østen er en novellesamling av forfatteren Knut Hamsun. Den ble utgitt i 1905 i Kristiania og København av Gyldendal. Fortellingene her er av sterkt forskjellig karakter.
De to første fortellingene er dramatiske kjærlighetsberetninger fra barsk nordnorsk natur, hvor drap og ubesvart forelskelse er sentrale ingredienser. Alexander og Leonarda er blant Hamsuns mest kjente noveller. Blandt dyr er en barndomsfortelling fra Nordland. De tre neste novellene er historier fra Hamsuns opphold i USA i 1880-årene. Kvindeseir er en humoristisk og burlesk fortelling fra trikkekonduktørens hverdag i Chicago. Under halvmånen skildrer en reise gjennom Bosporos etterfulgt av et opphold i Konstantinopel, og kan oppfattes som en løsrevet fortsettelse av I Æventyrland.
Electric Psalmbook

Oversikt

«Volume Or Tone» og «Wild Bird» (live) er to bonusspor lagt til på Warner-utgivelsen. Mens Grandsport Records-utgaven (Øystein Grenis uavhengige plateselskap) slutter med tittelsporet.
«Long Distance Man» er Øystein Grenis engelske omgjøring av «Nettenes prinsesse», skrevet og sunget på norsk av Thor Sigbjørn Greni, men komponert av Egil Berg, begge fra Undertakers Circus. Den originale sangen var tilgjengelig på albumet Ragnarock, utgitt i februar 1973 på Polydor Records. En live-versjon av Øysteins versjon fra Rockefeller 2001, ble utgitt på EP-en Smiling For i 2001, sammen med 4 nye låter. I 2003, ble sangen inkludert på den elektriske disken av live-albumet Radio Radio TV Sleep og som en duet med – Thors datter og Øysteins søster – Taran Greni på den akustiske disken og DVD-utgivelsen av albumet.
En tidlig versjon av «How Do You Do?» ble utgitt i 1997 sammen med «Something Better», på en limitert vinylsingle.
Proagosternus

Utseende

Middelsstore til store (21-52 millimeter), avlangt ovale oldenborrer. Oversiden er kledt med lyse (hvite, gule eller okerfargede) skjell.

Levevis

Larvene lever i jorda der de eter på røtter.

Utbredelse

Slekten er utbredt i det nordlige og østlige Madagaskar. En ubestemt art skal være funnet på Komorene.
CIMB Classic

CIMB Classic er en golfturnering på den amerikanske PGA-touren og Asia-touren. Den arrangeres i Kuala Lumpur i Malaysia og ble første gang arrangert i 2010. Det var første gang en PGA-sanksjonert turnering ble arrangert i sydøst-Asia. Turneringen hadde uoffisiell PGA-status fram til 2013, men fra og med da hadde den også offisiell status på PGA-touren.
Intel Core (mikroarkitektur)

Intel Core (tidligere kjent som Next-generation Micro-Architecture) er en flerkjernet-prosessormikroarkitektur som ble lansert av Intel i starten av 2006. Arkitekturen er basert på Yonah-prosessoren og er en forbedring av P6-arkitekturen. Intel forlot P6-arkitekturen på grunn av dens høye strømforbruk og varmeskapning, som førte til at man ikke kunne lett øke klokkehastighetene, og flere andre mangler. Intel byttet istedenfor til et helt annet design på senere arkitekturer. Intel Core-arkitekturen nådde aldri klokkehastighetene til P6-prosessorer, selv etter å ha byttet over til en 45 nm litografi.
De første prosessorene som brukte denne arkitekturen fikk kodenavnet «Merom», «Conroe» og «Woodcrest», «Merom» for moblie prosessorer, «Conroe» for skrivebordsprossesorer og «Woodcrest» for serverproessorer. Selv om prosessorene bruker samme arkitektur, så bruker prosessorene forskjellige prosessorsokkler og busshastigheter. Serverprosessorene med Intel Core arkitekturen får navnet Xeon, mens skrivebordsprosessorer får navnet Pentium, med unntak av de billigste som får navnet Celeron. Til tross for samme navn bruker ikke Core Solo, Core Duo og Core i3/i5/i7 prosessorer Intel Core arkitekturen. De bruker nyere arkitekturer som Nehalem, Sandy Bridge og Haswell.

Egenskaper

Intel Core-arkitekturen bruker lavere klokkehastigheter enn tidligere arkitekturer og istedenfor gjør bedre bruk av de tilgjengelige klokkesyklusene og strøm sammenlignet med P6-arkitekturen. Intel Core-arkitekturen gir bedre dekodingseffektivitet, mer hurtigminne og høyere busshastighet, med mindre strømforbruk fra Core 2-prosessorene.
Som P6-prosessorer har Core-prosessorer flere kjerner og støtte for maskinvarevirtualisering (markedsført under navnet Intel VT-x), Intel 64 og SSSE3. Intel Core-prosessorer har riktig nok ikke støtte for Hyperthreading (flere tråder per kjerne) som de tidligere Pentium 4-prossesorene hadde.

Teknologi

Intel Core-arkitekturen er en stor arkitekturrevisjon basert på P6-arkitekturen og Pentium M-prosessorfamilien designet av Intels israelske divisjon. Intel Core er hovedsakelig designet for dobbelkjerneproessorer og lenket L1 hurtigminne og delt L2 hurtigminne for maksimal ytelse per watt og økt mulighet for å skalere.
Strømforbruket for Intel Core-prosessorer er veldig lavt, visse prosessorer kan bruke så lite som 1-2 watt. De prosessorene med høyest ytelse har fortsatt ikke høyere enn 100 watt TDP-er.
Salgótarján

Salgótarján (IPA: [ˈʃɒlgoːtɒrjaːn]) er en by i det nordøstlige Ungarn. Byen er administrasjonssentrum i fylket Nógrád, og har 43 169 innbyggere (2005). Salgótarján ligger like ved grensen til Slovakia.
Byen ligger i fjellkjeden Cserhát, omgitt av store skogsområder. Salgótarjáns historie strekker seg tilbake til middelalderen, men det var ikke før det åpnet kullgruver i nærheten på midten av 1800-tallet at byen vokste i størrelse. Salgótarján fikk bystatus i 1922. Kullgruvene har senere blitt stengt, og er nå omgjort til museum.